Тэракотавая армія

**Тэракотавая армія** () — пахаванне не менш як 8099 поўнапамерных тэракотавых статуй кітайскіх ваяроў і іх коней. Выяўлена ў 1974 годзе побач з магілай кітайскага імператара Цынь Шыхуандзі непадалёк ад горада Сіянь.

## Стварэнне 
Тэракотавыя статуі былі пахаваныя разам з першым імператарам дынастыі Цынь — Цынь Шыхуандзі (які аб’яднаў Кітай і злучыў усе часткі Вялікай сцяны) у 210-209 гг. да н.э.

Гэтыя статуі павінны былі, верагодна, даць яму магчымасць задавальняць свае ўладныя амбіцыі ў тым свеце гэтак жа, як ён рабіў гэта пры жыцці. І хоць замест жывых ваяроў, насуперак звыклай традыцыі, разам з імператарам былі пахаваныя іх гліняныя копіі (што некаторымі спецыялістамі расцэньваецца як вельмі прагрэсіўны крок), акрамя статуй ваяроў, разам з Цынем было закапана, па розных ацэнках, да 70 тысяч працоўных разам са сваімі сем’ямі. Гэтыя людзі, у адрозненне ад салдат, былі цалкам рэальнымі.

## Адкрыццё 
Статуі былі выяўленыя ў сакавіку 1974 года мясцовымі сялянамі падчас свідравання артэзіянскай свідравіны на ўсход ад гары Лішань. Першы этап раскопак прайшоў з 1978 па 1984 год. Другі — з 1985 па 1986. 13 чэрвеня 2009 года пачаўся трэці этап раскопак. Армія гліняных ваяроў спачывае ў баявым шыхце ў паралельных скляпеннях у 1,5 кіламетрах на ўсход ад грабніцы самога імператара.

## Галерэя 

Выява:Terracotta army xian.jpg|Тэракотавая армія. Вонкавы выгляд.
Выява:Terracotta army 5256.jpg|Строй салдатаў. У адной са скульптур злева няма галавы, таму што яна была зроблена з кавалачкаў, якія потым рассыпаліся.
Выява:Terracotta pmorgan.jpg|Звярніце ўвагу, наколькі твары гэтых двух салдат адрозніваюцца адзін ад аднаго. Кожная статуя з'яўляецца ўнікальнай.
Выява:Officer Terrakottaarmén.jpg|Статуя афіцэра.
Выява:Terrakottaarmén.jpg|Строй тэракотавых пехацінцаў.

Выява:TerraCotta Color and Detail.JPG|Тэракотавыя воіны калісьці былі пафарбаваны. Сёння толькі некалькі статуй утрымліваюць невялікую колькасць фарбы. Звярніце таксама ўвагу на дэталі падэшвы ў воіна.

Выява:Qin dynasty bronze chariot and horses.jpg|Статуі ўключаюць мноства вайсковых частак імператарскай арміі таго часу. Тут мы бачым калясніцу, запрэжаную чацвёркай коней.
Выява:China.Terracotta statues014.jpg
Выява:Soldier Horse.JPG|Тэракотавы салдат з канём.

## Гл. таксама 
* Кітайскія піраміды
* Сінеча Чжуй
* Спіс аб’ектаў Сусветнай спадчыны ЮНЕСКА ў Кітаі
* Нефрытавы прынц

## Літаратура 
* Debaine-Francfort, Corrine. «The Search for Ancient China». (Harry N. Abrams Inc. Pub. 1999): 91-99.
* Dillon, Michael (ed). «China: A Cultural and Historical Dictionary». (Curzon Press, 1998): 196.
* Ledderose, Lothar. «A Magic Army for the Emperor» // «Ten Thousand Things: Module and Mass Production in Chinese Art», ed. Lothar Ledderose, (Princeton UP, 2000): 51-73.
* Perkins, Dorothy. «Encyclopedia of China: The Essential Reference to China, Its History and Culture». (Roundtable Press, 1999): 517—518.
* Ульянов, М. Ю. Цинь Шихуан и его армия // Восточная коллекция, 2007, с. 20-38.

## Спасылкі 
* Charles Billich created the Terracotta warriors traditional symbol as the official turtle image of the 2008 Beijing Bid. Billich’s images are represented on a collection of 16 postage stamps. 
* Museum of Terracotta Army Travel Guide and Photo Gallery
* People’s Daily article on the Terracotta Army
* Wide angle shot of the Terracotta Army (requires Quicktime) 
* Выратаванне Тэракотавай арміі. computerra.ru 

Катэгорыя:Сусветная спадчына ў Кітаі
Катэгорыя:Скульптуры паводле алфавіта
Катэгорыя:Дынастыя Цынь
Катэгорыя:Шаньсі
Катэгорыя:Маўзалеі Кітая
Катэгорыя:Скульптура Кітая